Antoine Risso

Antoine Joseph Risso (Nizza, 7 'e aùsto 1777 – Nizza, 25 'e aùsto 1845) fuje nu naturalista e botanico francese. Antonio Giuseppe Risso, chisto 'o nomme taliano overo, s'appasiunaje â 'mpressa â storia naturale prattecanno 'e lezione 'e Giovanni Battista Balbis (1765-1831) e trasenno a dudece anne comme prencepiante dint' na speziaria mericina.

Fatecaje 'int'ô spitale 'e Nizza, addeventanno ciardiniere capo d''a scola centrale d''e Arpe marittime, ao 1801  fuje annummenato prufessore 'e botanica ô liceo mperiale, 'o liceo Massena 'e mò, e â scola preparatoria 'e mericina, accupannose pure 'e ll’uorto botanico d''a cità nteressannose aé branche varie d''a storia naturale.

Pubblicaje ao 1810 nu studio buono 'e ll'anemale 'e Nizza, Ichthyologie de Nice, aggraniata 'int'ô 1826 int'a na Histoire naturelle de l'Europe méridionale. Scummigliaje na cinquantina 'e specie ê quale dette 'e nomme 'e nizzarde cèlebre.
Assieme a Poiteau fatecaje a na Histoire naturelle des orangers, cu 109 tavule a culure, pubblicata a Parigge ao (1818-1820). 

Fuje membero 'e nu nummero gruosso 'e accademie 'nternazionale: Parigge, Turino, Londra, Basilea, Philadelphia.

Ogge na scola ed nu collegio porteno 'o nomme sujo a Nizza.

Opere

Ichthyologie de Nice (1810)
Histoire naturelle des orangers, cu 109 tavule a culure, assieme a Poiteau. Paris, (1818-1820) 
Histoire naturelle de l'Europe méridionale (1826).

Categoria:Franzese